После пола век поминат во Вселената
вселенскиот телескоп Хабл направи фотографија од Вселената која ќе биде објвена во чест на 25 - годишниот јубилеј.
Нова фотографија во хабловата колекција запрепастувачки фотографии од Вселената.
Епизода 84: Ѕвездена фотографија за 25 - годишнината на Хабл
Секоја година се избира една фотографија направена со Хабл за да се прослави годишнината од неговото лансирање:
24 - ти Април 1990 година.
Голем дел од овие годишни фотографии се навистина спектакуларни.
Како што е фотографијата од Сатурн за осум - годишнината
или оваа фотографија од маглината Кобилица за 20 - годишнината во стилот на писателот Толкен.
Деликатната галактичка роза за следната годишнина
како и ѕвездената фотографија од маглината Тарантула објавена во 2012 година
Со Хабл понекогаш се фотографираат исти познати космички објекти и по неколку пати, како што е маглината Коњска глава.
Во 2001 година, Хабл ја објави оваа мрачна фотографија од ѕвездениот облак со цел да ја прослави 11 - годишнината од почетокот со работа.
По 12 години пак, 23 - годишнината беше обележана со инфра - црвена фотографија од оваа маглина.
На оваа слика е прикажана една поосетлива структура обвиткана во розев гас.
Оваа година, музеите, научните центри, планетариумите и другите научни институти ширум Европа
зедоа учество во заедничко откривање на фотографијата за 25 - годишниот јубилеј:
Запрепастувачкиот Вестерлунд 2!
Вестерлунд 2 е младо отворено јато -
богата колекција на млади ѕвезди поврзани меѓу себе
Се наоѓа на 26.000 светлосни години од Земјата, во близина на гигантски облак од меѓу - ѕвезден гас познат како RCW 49.
Вестерлунд 2 не е обично ѕвездено јато.
Дел од неговите ѕвезди претставуваат едни од најсјајните, најтоплите и најмасивните ѕвезди кои се до сега откриени.
Овие ѕвезди располагаат со толку голема енергија што ѕвездените ветрови кои излегуваат од нив вршат јонизација на околниот гас,
како и на гасот од RCW 49.
Ваквата активност на ѕвездите е одговорна за формите и боите на меѓу - ѕвездениот гас и прашина кои се гледаат на оваа слика.
Овој космички пејсаж е достоен за одбележување на 25 - годишнината од пуштањето во употреба на нашиот омилен телескоп.
Очекуваме уште многу вакви јубилејни фотографии во иднина.
Hubblecast е продуциран од ESA/Hubble во Европската Јужна Опсерваторија. Превод Андреј Стојчевски